Large Image : 4-Me-TMP Pharmaceutical Intermediates 4-Methylmethylphenidate CAS 680996-70-7
USD500 per month
Molecular weight: 247.340
IUPAC: methyl 2-(piperidin-2-yl)-2-(p-tolyl)acetate Spesiale verslag: Majuba 2013 – Werklik ‘n FEES! | Die Vryburger
Spesiale verslag: Majuba 2013 – Werklik ‘n FEES!
March 4, 2013 - Menings - 7 comments
Sowat 1,300 Boere-Afrikaners bymekaar kan inderdaad sorg vir ‘n feestelike geleentheid! Dít het die Majuba volksfees wat van 22 tot 24 Februarie net buite Volksrust gehou is, hierdie jaar net weer bewys.
Byna op die grens tussen Natal en die Transvaal troon die Majubaberg as ‘n majestieuse landmerk tussen die pragtige groen heuwels uit. Vir volksgenote is Majuba tog nie net ‘n gewone berg met talle klippe en veldgras nie, maar hy staan uit as gevolg van sy betekenis in Boere-Afrikaner geskiedenis: Hier het die Boere die Rooibaadjies en haar Majesteit pakslae gegee!
Wanneer mens by die hek die Majubaterrein binne ry word jy begroet deur die Transvaalse Vierkleur en die Vrystaatse vlag aan weerskante van die pad. Onmiddellik weet jy dis waar jy hoort. Tussen meer as ‘n duisend volksgenote van eenderse kleure, word daar heerlik gekamp, koffie gedrink, politiek gepraat en sommer net gekuier. Die atmosfeer is feestelik, want dis mos nou lekker by jou eie mense!
Vrydagaand word daar vir die kinders ‘n fakkelloop bergop aangebied. Die jonges dra dan elkeen ‘n lig die duisternis in en kort voor lank is daar lang spoor vlammetjies wat teen die berg op flikker.
Saterdagoggend, na ‘n skriftelike opening en gebed deur Ds. Ruan Combrink , word volksgenote hartlik welkom geheet deur die Majuba Boerevolk Trust. Groete boodskappe uit Europa stroom ook in en word aan feesgangers voorgehou. Mnr. Andries Breytenbach, Voorsitter van die Boere-Afrikaner Volksraad wat hierdie jaar se fees aangebied het, het die feesrede gelewer en die amptelikhede van die fees tot ‘n einde gebring.
Nooit hoef ons kinders wat trou is te vra wat beteken enige volksvlag van Suid-Afrika nadat die Perdekommando elkeen pragtig ten toon gestel het nie. Die perdekommando kry dan ook ‘n trofee aangesien hulle jaarliks sonder skroom met perd en al opruk na Majuba.
‘n Indrukwekkende skyngeveg wat die slag van Majuba uitbeeld, is deur die Perdekommando en die Dundee Diehards opgevoer. Hier is volksgenote meegevoer deur die spanning en trots wat die Boere daardie dag moes ervaar het. ‘n Kanonskoot elke nou en dan het gesorg vir talle benoude gille!
Die Reuse Vierkleur is uitgerol en feesgangers kon dit in sy grootsheid aanskou soos hulle die berg bestyg. Bo-op die berg is daar ‘n geskiedkundige vertelling behartig deur Ds. Martin Jordaan waar mens meer te wete gekom het van die taktiek en roetes wat die Boere bergop gevolg het.
Sunette Bridges, die bekende volkssangeres het die feesgangers op hul voete gehad aan die hange van die Majuba berg. Die opelug konsert was uit die boonste rakke!
Die Cantus, wat die opwinding vir Saterdagaand verskaf het, is hierdie jaar deur die Jakaranda Cantusgilde behartig.’n Cantus is ‘n Dietse tradisie afkomstig van Duitsland, Nederland en Vlaandere. Cantusgangers sing onder leiding van die diktatoriële Praeses (sangleier) volksliedere terwyl hulle feestelik saam ‘n glas bier geniet.
Sondagoggend is die fees in die Van Blerksaal afgesluit met ‘n erediens gelei deur Ds. Martin Jordaan. Volksgenote moes weer die lang pad huis toe aandurf na ‘n stampvol aktiwiteitbelaaide naweek, maar elkeen se batterye is herlaai om vir nog ‘n jaar moedig te werk aan die uitbou van ons volkstradisies.
Soos die Majubaberg trots tussen die groen heuwels van Natal uittroon, so troon sy oorwinning ook as simbool van hoop in ons volk se siel uit. In die woorde van G.A. Watermeyer wat teen die monument by Majuba pryk: “Om met moed teen die môrekim, meer as Majuba uit te klim.”
7 thoughts on “Spesiale verslag: Majuba 2013 – Werklik ‘n FEES!”
DuP du Plessis March 4, 2013 at 1:19 pm
“Sondagoggend is die fees in die Van Blerksaal afgesluit met ‘n erediens gelei deur Ds. Martin Jordaan. ”
Ek sou nogal graag wou weet of die betekenis van die ‘Gouvernements Kennisgeving No. 267’ voor in die saal en die Paardekraal Gelofte wat daaraan verbind is, darem in die vertellings en in die boodskap, die eer vir die oorwinning aan ons Vader in die hemel gegee het, en of dit steeds oor: “Hier het die Boere die Rooibaadjies en haar Majesteit pakslae gegee!” gegaan het?
Ek sal bly wees as iemand wat teenwoordig was, my hieroor kan inlig.
Coenraad March 4, 2013 at 5:13 pm
Die fees was n helse sukses!!Ons hele gesin en familie het dit baie geniet.Ek kan net se puik gedaan aan die organiseerders en ons sien julle verseker volgende jaar weer as ons almal leef en gespaar bly.Boere groete
DuP du Plessis March 4, 2013 at 9:50 pm
“Die fees was n helse sukses!!”
Dankie, dit was nou nie heeltemaal die reaksie wat ek gehoop het om te ontvang nie, maar weerspieel seker die gevoel van die meerderheid feesgangers.
Ruan March 5, 2013 at 8:59 am
In die opening van verrigtinge is dit reeds duidelik gemaak dat die eer vir die oorwinning die Here toekom en hoewel ek nie self die praatjie op die berg kon meemaak nie, is ek oortuig dat Ds. martin dit daarin ook sou aanspreek aangesien ek weet dat die saak ookbaie sterk in sy hart leef.
DuP du Plessis March 5, 2013 at 11:21 am
Dit gebeur gewoonlik by so ‘n byeenkoms waarby ons Boerejeug in groot getalle betrokke is, dat die sprekers en die groepleiers soveel aandag gee aan die oordrag van geskiedkundige en patriotiese inligting, dat hulle geneig is om die klem op ons voorouers se heldedade te oorbeklemtoon en die eer wat ons Vader toekom, dikwels verswyg.
Ek weet dit is lekker om te sien hoe vonkel ‘n jong seun se ogies as hy hoor hoe die Engelse hals oor kop aan die anderkant van Majuba af gevlug het, maar as die ware feite oor die Geloftes en ons Vader se bevestiging van Sy verbond met ons volk, nie deel uitmaak van die inligting nie, gaan die werklike waarde daarvan verby sonder dat ons, ons plig teenoor God nakom.
Johan March 6, 2013 at 9:47 am
Ek wil beide die predikers gelukwens met hulle boodskappe. Daar was geen spoor van politiek of dergelike dinge te bespeur nie – suiwer Woord en iets wat elke feesganger ernstig laat dink het oor sy/haar verhouding met ons God.
Aan Dup – ek het geensinds die gevoel gekry dat die Boere se heldemoed groter lof gekry het op die fees as God se beskikking nie. Die Dundee Die-hards is selfs toegelaat om ‘n krans te lê in herinnering van die Britse soldate wat gesneuwel het – ‘n gebaar wat ook vir my baie sprekend was van die deernis wat daar by ons mense is vir die bloedverlies waaroor geen Christen kan juig nie. Tydens die skyngeveg is die gebeure kortliks verduidelik oor die luidspreker stelsel en is dit ook aan die toeskouers uitgewys hoe die Boere eers gekniel het en God se hulp afgebid het voordat hulle die berg bestorm het.
Sharone Rabie March 14, 2013 at 3:13 pm
Waneer maak ons weer so? Dis wonderlik! Ek wil graag volgende keer daar wees! Was al daar verby! Lekker het ons dai EngElse verslaan! Net soos ons nog die krimineler van vandag sal verslaan!